# VZOREC ZA PRAVNO OSEBO IN SAMOSTOJNEGA PODJETNIKA

OBČINA BREŽICE, Cesta prvih borcev 18, 8250 Brežice ki jo zastopa župan Ivan Molan, matična številka:, identifikacijska številka za DDV:,

(v nadaljevanju: koncedent) in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (naziv pravne osebe in naslov), ki jo zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, matična številka: \_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_,

ali

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (naziv samostojnega podjetnika in naslov), matična številka: \_\_\_\_\_\_\_\_\_\_\_\_\_\_\_\_\_, davčna številka: \_\_\_\_\_\_\_\_\_\_\_\_\_\_\_\_\_\_\_\_,

(v nadaljevanju: koncesionar),

skleneta naslednjo

# **POGODBO O NADOMESTNI KONCESIJI**

**I. SPLOŠNE DOLOČBE**

* 1. **člen**

S to pogodbo se urejajo razmerja v zvezi z opravljanjem javne zdravstvene službe na primarni ravni med koncedentom in koncesionarjem, v skladu z Odločbo o podelitvi nadomestne koncesije št. \_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_\_\_ (v nadaljevanju: odločba o podelitvi nadomestne koncesije) ter se določijo pogoji, pod katerimi mora koncesionar opravljati javno zdravstveno službo na primarni ravni v občini Brežice.

# **II. PREDMET POGODBE**

**2. člen**

Koncesionar oziroma izvajalec koncesijske dejavnosti opravlja zdravstveno dejavnost kot javno službo v obsegu 1,02 programa na področju zobozdravstva v občini Brežice (v nadaljevanju: koncesijska dejavnost).

Koncesionar je odgovorni nosilec koncesijske dejavnosti v skladu z zakonom, ki ureja zdravstveno dejavnost.

# **III. POGOJI IZVAJANJA KONCESIJSKE DEJAVNOSTI**

**3. člen**

Koncesionar je dolžan opravljati koncesijsko dejavnost v skladu z odločbo o podelitvi nadomestne koncesije, v skladu z določili veljavne pogodbe, sklenjene z Zavodom za zdravstveno zavarovanje Slovenije (v nadaljevanju: ZZZS) in s predpisi ZZZS, v skladu z veljavno zakonodajo, splošnimi akti koncedenta in to pogodbo.

Koncesionar mora ves čas trajanja koncesijskega razmerja izpolnjevati pogoje za veljavno dovoljenje za opravljanje koncesijske dejavnosti iz zakona, ki ureja zdravstveno dejavnost.

# **IV. TRAJANJE KONCESIJSKEGA RAZMERJA**

**4. člen**

Koncesionar je dolžan začeti opravljati koncesijsko dejavnost najkasneje v roku 2 mesecev od dneva sklenitve pogodbe z ZZZS, sicer se mu nadomestna koncesija odvzame z odločbo.

Koncesionar v roku 14 dni od podpisa pogodbe z ZZZS koncedentu predloži pogodbo, sklenjeno z ZZZS (original na vpogled ali njeno overjeno kopijo) in izjavo o datumu pričetka izvajanja koncesijske dejavnosti.

Nadomestna koncesija se podeljuje za določen čas, za dobo 15 let, šteto od dneva začetka opravljanja koncesijske dejavnosti.

# **5. člen**

Koncesijska pogodba preneha:

* s potekom časa, za katerega je bila sklenjena,
* s smrtjo koncesionarja,
* s stečajem ali zaradi drugega načina prenehanja koncesionarja kot zasebnega zdravstvenega delavca,
* z odpovedjo pogodbe iz razlogov in pod pogoji, ki so določeni v koncesijski pogodbi,
* če je koncesijska odločba pravnomočno odpravljena ali izrečena za nično,
* v primeru odvzema nadomestne koncesije,
* s sporazumom.

Pogodbeni stranki se lahko med trajanjem te pogodbe sporazumeta o njenem prenehanju. Pogodbena stranka, ki želi sporazumno prenehanje te pogodbe, posreduje drugi pogodbeni stranki pisno vlogo, ki vsebuje obrazložitev razlogov.

Koncesionar je dolžan o odpovedi te pogodbe pisno obvestiti koncedenta vsaj 10 mesecev pred prenehanjem te pogodbe. V primeru koncesionarjevega neupoštevanja navedenega roka za odpoved te pogodbe, je koncesionar dolžan opravljati koncesijsko dejavnost vse dokler ne začne opravljati te dejavnosti nov izvajalec, vendar največ 10 mesecev od dneva odpovedi te pogodbe. Koncedent lahko določi tudi drugačen način izvajanja koncesijske dejavnosti v skladu z veljavno zakonodajo.

6. člen

Če koncesionar neprekinjeno več kot šest mesecev zaradi bolezni, varstva in vzgoje otroka ali izobraževanja ne more ali ne bi mogel opravljati koncesijske dejavnosti, se koncesionar in koncedent z dodatkom k tej pogodbi dogovorita o začasnem opravljanju koncesijske dejavnosti največ za obdobje dveh let. Če koncesionar zaradi prej navedenih razlogov ne opravlja koncesijske dejavnosti več kot dve leti, se nadomestna koncesija odvzame.

# **V. OBMOČJE IN LOKACIJA OPRAVLJANJA NADOMESTNE KONCESIJSKE DEJAVNOSTI**

7. člen

Koncesionar opravlja koncesijsko dejavnost na območju občine Brežice in sicer izključno v ordinacijskih prostorih na naslovu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Sprememba lokacije opravljanja koncesijske dejavnosti je mogoča le po predhodnem pisnem soglasju koncedenta. Koncesionar mora po tem, ko je pridobil predhodno pisno soglasje koncedenta k spremembi lokacije opravljanja koncesijske dejavnosti, v skladu z zakonom zaprositi ministrstvo, pristojno za zdravje, za spremembo dovoljenja za opravljanje dejavnosti. Koncesionar v 14 dneh od izdaje novega dovoljenja koncedentu predloži original dovoljenja na vpogled oziroma njegovo overjeno kopijo ali poda pisno soglasje koncedentu za pridobitev podatkov o spremenjenem dovoljenju iz uradne evidence ministrstva, v nasprotnem primeru se mu nadomestna koncesija odvzame. V primeru spremembe lokacije izvajanja koncesijske dejavnosti se izda nova odločba o podelitvi nadomestne koncesije ter se sklene aneks k tej pogodbi.

# **VI. ORDINACIJSKI ČAS KONCESIJSKE DEJAVNOSTI**

**8. člen**

Koncesionar bo zagotavljal izvajanje koncesijske dejavnosti 5 dni v tednu, od tega najmanj eno petino od 16. ure dalje, sorazmerno z obsegom programa, v okviru naslednjega ordinacijskega časa (v nadaljevanju: ordinacijski čas koncesijske dejavnosti):

|  |  |
| --- | --- |
|  | **Ura** |
| **ponedeljek** |  |
| **torek** |  |
| **sreda** |  |
| **četrtek** |  |
| **petek** |  |

V navedenem ordinacijskem času koncesijske dejavnosti koncesionar ne sme opravljati dejavnosti, ki ne sodijo v koncesijsko dejavnost.

Koncesionar mora poskrbeti, da je urnik ordinacijskega časa koncesijske dejavnosti uporabnikom storitev stalno na vpogled na vidnem mestu v neposredni bližini vhoda v ordinacijske prostore in na spletnih straneh koncesionarja, če jih ima. Ravno tako pa je dolžan obvestiti o vseh spremembah ordinacijskega časa in daljših odsotni tudi koncedenta.

Urnik ordinacijskega časa koncesijske dejavnosti se lahko spremeni na podlagi utemeljenih razlogov, po predhodnem soglasju koncedenta. V primeru spremembe ordinacijskega časa koncesijske dejavnosti se sklene aneks k tej pogodbi.

# **VII. PRAVICE IN OBVEZNOSTI POGODBENIH STRANK**

**9. člen**

Koncesionar je dolžan:

* + ves čas izvajati koncesijsko dejavnost v skladu z veljavno zakonodajo, splošnimi akti ZZZS ter drugimi predpisi, vezanimi na zdravstveno in koncesijsko dejavnost, odločbo o podelitvi nadomestne koncesije in to pogodbo;
  + za opravljanje programa zdravstvenih storitev, ki jih opravlja za zavarovane osebe pri ZZZS v Sloveniji, imeti sklenjeno pogodbo o izvajanju programa zdravstvenih storitev z ZZZS (v nadaljevanju: pogodba z ZZZS);
  + imeti zaposlene ali na drugi zakoniti podlagi zagotovljeno ustrezno število zdravstvenih delavcev oziroma zdravstvenih sodelavcev, ki izpolnjujejo pogoje iz zakona, ki ureja zdravstveno dejavnost. V primeru letnega dopusta, organiziranega izobraževanja, bolezni in druge upravičene odsotnosti, tudi v skladu s sklenjeno pogodbo z ZZZS, je koncesionar dolžan zagotoviti ustrezno nadomeščanje z enako usposobljenim kadrom. Najkasneje ob prvem nadomeščanju je koncesionar za nadomestnega nosilca dolžan posredovati koncedentu njegovo dovoljenje za opravljanje zdravstvene dejavnosti in sicer je potrebno predložiti original dovoljenja na vpogled ali njegovo overjeno kopijo ali predložiti soglasje nadomestnega nosilca, da koncedentu dovoljuje pridobitev teh podatkov iz uradne evidence pristojnega ministrstva. O datumu nadomeščanja in nadomestnem nosilcu je koncesionar dolžan predhodno ustrezno obvestiti koncedenta v pisni obliki ali po elektronski pošti in uporabnike storitev na vidnem mestu v ordinacijskih prostorih;
  + imeti v skladu z zakonom, ki ureja zdravniško službo, urejeno zavarovanje odgovornosti;
  + opravljati koncesijsko dejavnost izključno v ordinacijskih prostorih na lokaciji, opredeljeni v tej pogodbi in veljavni pogodbi z ZZZS, kar pa ne velja za delo na terenu. Koncesionar je dolžan pisno zaprositi koncedenta, če namerava spremeniti ordinacijske prostore oz. lokacijo opravljanja koncesijske dejavnosti;
  + opravljati koncesijsko dejavnost v ordinacijskem času koncesijske dejavnosti, opredeljenem v tej pogodbi in veljavni pogodbi z ZZZS ter pisno zaprositi koncedenta, če namerava spremeniti ordinacijski čas koncesijske dejavnosti;
  + v okviru ordinacijskega časa koncesijske dejavnosti, opredeljenega v tej pogodbi in veljavni pogodbi z ZZZS, opravljati izključno zdravstvene storitve, ki sodijo v koncesijsko dejavnost;
  + ločeno voditi izkaz prihodkov in odhodkov ter sredstev in virov sredstev, ki se nanašajo na opravljanje koncesijske dejavnosti, od tistih, ki se nanašajo na opravljanje zasebne zdravstvene dejavnosti, v skladu s predpisi, ki urejajo preglednost finančnih odnosov, in ločeno evidentiranje različnih dejavnosti;
  + na zahtevo koncedenta v roku, ki ga določi koncedent, poročati o svojem finančnem poslovanju v delu, ki se nanaša na opravljanje koncesijske dejavnosti;
  + zagotavljati diagnostične in terapevtske storitve po pogodbi z ustrezno službo;
  + zagotavljati strokovne, tehnične in druge predpisane pogoje za opravljanje koncesijske dejavnosti v celotnem obdobju trajanja nadomestne koncesije;
  + zagotavljati podatke in poročila v skladu z veljavnimi predpisi in poročati pristojnim institucijam;
  + vključevati se v strokovno izpopolnjevanje ter izpolnjevati predpisane pogoje in pogoje pristojne zbornice glede strokovne usposobljenosti za nadaljnje delo;
  + zagotavljati vse oblike notranjega nadzora ter sistema kakovosti in varnosti v skladu z veljavnimi predpisi;
  + biti vključen v enotni zdravstveno-informacijski sistem, ki je organiziran na nacionalni ravni;
  + biti vključen v sistem izvajanja neprekinjenega zdravstvenega varstva na podlagi pogodbe, sklenjene z Zdravstvenim domom Brežice, če gre v primeru koncesijske dejavnosti za dejavnost, ki se izvaja v okviru neprekinjenega zdravstvenega varstva.

10. člen

Koncedent ni dolžan koncesionarju zagotavljati nobenih sredstev za opravljanje javne zdravstvene službe. Sredstva za opravljanje koncesijske dejavnosti koncesionar pridobiva na podlagi pogodbe z ZZZS.

# **11. člen**

Koncesionar mora pogodbo z ZZZS obnavljati skladno s pogoji razpisa ZZZS za obseg zdravstvene dejavnosti, za katerega je podeljena nadomestna koncesija in koncedentu v roku 8 dni po sklenitvi posredovati original veljavne pogodbe z ZZZS na vpogled ali predložiti njeno overjeno kopijo, sicer se mu nadomestna koncesija, v skladu z veljavno zakonodajo in to pogodbo, odvzame.

Koncesionar mora ob vsaki spremembi pogodbe z ZZZS v roku 8 dni po spremembi pogodbe, koncedentu predložiti original veljavne pogodbe z ZZZS na vpogled ali izvod njene overjene fotokopije, sicer se mu nadomestna koncesija, v skladu z veljavno zakonodajo in to pogodbo, odvzame.

12. člen

Koncesionar mora ob vsaki spremembi te pogodbe v roku 14 dni po vročitvi aneksa k pogodbi oz. po vročitvi nove pogodbe o tem ustrezno obvestiti ZZZS v pisni obliki. Obvestilu mora priložiti fotokopijo aneksa k tej pogodbi oz. fotokopijo nove pogodbe, sicer se mu nadomestna koncesija, v skladu z veljavno zakonodajo in to pogodbo, odvzame.

# **VIII. POROČANJE IN NADZOR**

# **13. člen**

Koncedent ima pravico nadzorovati opravljanje koncesijske dejavnosti, pri čemer ga koncesionar ne sme ovirati.

Koncesionar je dolžan na pisno zahtevo koncedenta v roku, ki ga določi koncedent, predložiti vsebinska poročila v zvezi z opravljanjem koncesijske dejavnosti, tudi o svojem finančnem poslovanju v delu, ki se nanaša na opravljanje koncesijske dejavnosti.

Glede na ugotovitve nadzora ali pritožb uporabnikov, lahko koncedent pristojnim organom predlaga uvedbo strokovnega, upravnega ali finančnega nadzora.

# **14. člen**

Kadar koncedent ugotovi, da koncesionar ne opravlja koncesijske dejavnosti v skladu z veljavno zakonodajo, splošnimi akti ZZZS ter drugimi predpisi, vezanimi na zdravstveno in koncesijsko dejavnost, odločbo o podelitvi nadomestne koncesije in to pogodbo, mu določi rok za odpravo pomanjkljivosti.

Rok za odpravo pomanjkljivosti se določi tudi:

* + če koncesijske dejavnosti ne opravlja nosilec koncesijske dejavnosti, naveden v ponudbi na javni razpis občine Brežice št. \_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_ oziroma naveden v odločbi o podelitvi nadomestne koncesije št. \_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_ oziroma je ne opravlja izključno tisti, ki je določen, da ga začasno nadomešča v primeru letnega dopusta, organiziranega izobraževanja, bolezni in druge upravičene odsotnosti, kot je to opredeljeno v veljavni pogodbi z ZZZS;
  + če koncesionar v pisni obliki ali po elektronski pošti predhodno ne obvesti koncedenta o ustreznem nadomeščanju in koncedentu za nadomestnega nosilca ne posreduje njegovega dovoljenja za opravljanje zdravstvene dejavnosti oziroma njegovega soglasja, da koncedentu dovoljuje pridobitev teh podatkov iz uradne evidence pristojnega ministrstva;
  + če koncesionar ne opravlja koncesijske dejavnosti v ordinacijskem času koncesijske dejavnosti, opredeljenem v tej pogodbi in veljavni pogodbi z ZZZS;
  + če koncesionar v okviru ordinacijskega časa koncesijske dejavnosti opravlja dejavnosti, ki ne sodijo v koncesijsko dejavnost;
  + če koncesionar koncesijske dejavnosti ne opravlja izključno v ordinacijskih prostorih na lokaciji, opredeljeni v tej pogodbi;
  + če koncesionar ne deluje v skladu z veljavno pogodbo z ZZZS in predpisi ZZZS;
  + če koncesionar ne deluje v skladu z veljavno pogodbo z Zdravstvenim domom Brežice, če gre v primeru koncesijske dejavnosti za dejavnost, ki se izvaja v okviru neprekinjenega zdravstvenega varstva;
  + če koncesionar ovira koncedenta pri izvajanju nadzora;
  + če koncesionar ne predloži koncedentu ustreznega zahtevanega poročila v roku, ki ga je le-ta določil.

Če koncesionar ugotovljenih pomanjkljivosti ne odpravi v roku, ki ga je določil koncedent, se mu nadomestna koncesija odvzame z odločbo o odvzemu nadomestne koncesije.

# **15. člen**

Koncesijo se odvzame, kadar to določa veljavna zakonodaja in drugi predpisi, splošni akti koncedenta, odločba o podelitvi nadomestne koncesije ali ta pogodba in v naslednjih primerih:

* + iz razloga iz 6. člena te pogodbe;
  + iz razloga iz 7. člena te pogodbe;
  + iz razloga iz 11. člena te pogodbe;
  + iz razloga iz 12. člena te pogodbe;
  + iz razloga iz 14. člena te pogodbe;
  + če ministrstvo, pristojno za zdravje, koncesionarju na podlagi določil zakona, ki ureja zdravstveno dejavnost, odvzame dovoljenje za opravljanje koncesijske dejavnosti;
  + če ZZZS prekine ali ne sklene pogodbe s koncesionarjem zaradi koncesionarjevega kršenja pogodbenih obveznosti;
  + če Zdravstvenim domom Brežice prekine ali ne sklene pogodbe s koncesionarjem zaradi koncesionarjevega kršenja pogodbenih obveznosti (če gre v primeru koncesijske dejavnosti za dejavnost, ki se izvaja v okviru neprekinjenega zdravstvenega varstva);
  + če koncesionar odkloni sklenitev pogodbe z ZZZS, ki bi bila v skladu s to pogodbo in odločbo o podelitvi nadomestne koncesije;
  + če koncesionar odkloni sklenitev pogodbe z Zdravstvenim domom Brežice, ki bi bila v skladu s to pogodbo in odločbo o podelitvi nadomestne koncesije (če gre v primeru koncesijske dejavnosti za dejavnost, ki se izvaja v okviru neprekinjenega zdravstvenega varstva);
  + če koncesionar ne obnovi pogodbe z ZZZS skladno s pogoji razpisa ZZZS za obseg zdravstvene dejavnosti, za katerega je podeljena nadomestna koncesija.

Koncedent odvzame koncesijo z odločbo, s katero se določijo tudi ukrepi, ki so potrebni za nemoteno opravljanje koncesijske dejavnosti do podelitve nadomestne koncesije drugemu izvajalcu.

Z dnem dokončnosti odločbe o odvzemu nadomestne koncesije, prenehata koncesijsko razmerje in ta pogodba v skladu z odločbo o odvzemu.

16. člen

Najkasneje v roku enega meseca je koncesionar dolžan o tem obvestiti vse svoje uporabnike storitev ter ravnati z zdravstveno dokumentacijo uporabnikov storitev v skladu z veljavno zakonodajo.

# **IX. ODGOVORNOST KONCESIONARJA ZA ŠKODO TRETJIM OSEBAM**

# **17. člen**

Koncesionar je odgovoren za vso morebitno škodo, ki nastane tretjim osebam, kot posledica njegovega ravnanja ali opustitve oz. povzročeno z opravljanjem ali neopravljanjem koncesijske dejavnosti.

Koncesionar mora imeti v skladu z zakonom, ki ureja zdravniško službo, urejeno zavarovanje odgovornosti za zdravnike.

18. člen

V skladu s prvim odstavkom 14. člena Zakona o integriteti in preprečevanju korupcije (Uradni list RS, št. 69/11 - uradno prečiščeno besedilo, 158/20, 3/22 - ZDeb, 16/23 - ZZPri) je nična vsaka pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudbi ali da kakšno nedovoljeno korist za:

* pridobitev posla ali
* sklenitev posla pod ugodnejšimi pogoji ali
* opustitev dolžnega nadzora nad izvajanjem pogodbenih obveznosti ali drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

**19. člen**

V skladu s prvim odstavkom 35. člena Zakona o integriteti in preprečevanju (Uradni list RS, št. 69/11 - uradno prečiščeno besedilo, 158/20, 3/22 - ZDeb, 16/23 - ZZPri) organ ali organizacija javnega sektorja, ki je zavezan postopek javnega naročanja voditi skladno s predpisi, ki urejajo javno naročanje, ali izvaja postopek podeljevanja koncesij ali drugih oblik javno-zasebnega partnerstva, ne sme naročati blaga, storitev ali gradenj, sklepati javno-zasebnih partnerstev ali podeliti posebnih ali izključnih pravic subjektom, v katerih je funkcionar, ki pri tem organu ali organizaciji opravlja funkcijo, ali njegov družinski član:

* + - udeležen kot poslovodja, član poslovodstva ali zakoniti zastopnik ali
    - je neposredno ali preko drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

Prepoved iz prvega odstavka 35. člena Zakona o integriteti in preprečevanju korupcije velja tudi za poslovanje organa ali organizacije javnega sektorja s funkcionarjem ali njegovim družinskim članom kot fizično osebo.

Na podlagi 36. člena Zakona o integriteti in preprečevanju korupcije funkcionar v roku dveh let po prenehanju funkcije v razmerju do organa, pri katerem je opravljal svojo funkcijo, ne sme nastopiti kot predstavnik poslovnega subjekta, ki s tem organom ima ali vzpostavlja poslovne stike.

Organ, v katerem je funkcionar opravljal funkcijo, v roku enega leta po prenehanju funkcije ne sme poslovati s subjektom, v katerem je bivši funkcionar neposredno ali preko drugih pravnih oseb v več kot 5 % udeležen pri ustanoviteljskih pravicah, upravljanju oziroma kapitalu.

# **20. člen**

Pooblaščeni predstavnik koncendenta, ki nadzoruje izvajanje te pogodbe, je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki je hkrati skrbnik pogodbe. O morebitni spremembi skrbnika te pogodbe se koncesionarja pisno obvesti.

# **X. KONČNE DOLOČBE**

21. člen

Vse morebitne spremembe in dopolnitve bosta pogodbeni stranki uredili z aneksom k tej pogodbi.

22. člen

Pogodbeni stranki bosta morebitne spore iz te pogodbe reševali sporazumno. Če to ne bo mogoče, bo spore reševalo stvarno in krajevno pristojno sodišče.

23. člen

Pogodba je sklenjena in prične veljati z dnem podpisa obeh pogodbenih strank.

24. člen

Ta pogodba je sestavljena v 4 (štirih) izvodih, od katerih dobi koncesionar 1 (en) izvod, koncedent pa 3 (tri) izvode.

Datum: Št. Pogodbe:

Datuma:

|  |  |
| --- | --- |
| KONCESIONAR | KONCEDENT |
|  |  |
|  | OBČINA BREŽICE |
|  | ŽUPAN |
|  | *Ivan MOLAN* |
| (lastnoročni podpis) |  |
|  |  |